ΚΑΝΟΝΙΣΜΟΣ (ΕΚ) αριθ. 1236/96 ΤΗΣ ΕΠΙΤΡΟΠΗΣ της 28ης Ιουνίου 1996 για τροποποίηση των κανονισμών (ΕΟΚ) αριθ. 2699/93 και (ΕΚ) αριθ. 1559/94 και για τον καθορισμό των διαθέσιμων ποσοτήτων, για την περίοδο από την 1η Ιουλίου έως τις 30 Σεπτεμβρίου 1996, στο πλαίσιο των κοινοτικών δασμολογικών ποσοστώσεων που προβλέπονται στις ευρωπαϊκές συμφωνίες, σύμφωνα με τον κανονισμό (ΕΚ) αριθ. 3066/95 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1194/96 του Συμβουλίου (1) περί παρατάσεως της ισχύος του κανονισμού (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (2), και ιδίως το άρθρο 8,

τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (3), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής (4), και ιδίως το άρθρο 22,

τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (5), όπως τροποποιήθηκε τελευταία από τον κανονισμό (ΕΚ) αριθ. 2916/95, και ιδίως το άρθρο 22,

Εκτιμώντας:

ότι έχουν εγκριθεί παραχωρήσεις στον τομέα του κρέατος πουλερικών και των αυγών όσον αφορά ορισμένα προϊόντα, στο πλαίσιο του κανονισμού (ΕΟΚ) αριθ. 2699/93 της Επιτροπής, της 30ής Σεπτεμβρίου 1993, περί λεπτομερών κανόνων για την εφαρμογή στους τομείς του κρέατος πουλερικών και αυγών, του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Πολωνίας, της Ουγγαρίας και της πρώην Τσεχικής και Σλοβακικής Ομοσπονδιακής Δημοκρατίας (6), αφετέρου, όπως τροποποιήθηκε τελευταία από τον κανονισμό (ΕΚ) αριθ. 354/96 (7), καθώς και από τον κανονισμό (ΕΚ) αριθ. 1559/94 της Επιτροπής, της 30ής Ιουνίου 1994, περί λεπτομερών κανόνων για την εφαρμογή στους τομείς του κρέατος πουλερικών και αυγών, του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Βουλγαρίας και Ρουμανίας, αφετέρου (8), όπως τροποποιήθηκε τελευταία από τον κανονισμό (ΕΚ) αριθ. 354/96 7

ότι, με σκοπό την αποφυγή της κερδοσκοπίας και βάσει της πείρας που έχει αποκτηθεί, κυρίως όσον αφορά τον υψηλό αριθμό των αιτούντων, είναι αναγκαίο αφενός να τροποποιηθούν οι όροι πρόσβασης στο καθεστώς αυτό, προκειμένου να αποκλεισθούν οι επιχειρηματίες, οι οποίοι δεν έχουν την πρόθεση να χρησιμοποιήσουν τα πιστοποιητικά για την κάλυψη των ιδίων αναγκών τους και αφετέρου για να μειωθεί η μέγιστη ποσότητα που πρόκειται να εισαχθεί κάθε τρίμηνο 7

ότι η διάρκεια ισχύος των πιστοποιητικών επιτρέπει στους επιχειρηματίες να υποβάλουν τις αιτήσεις τους κατά τις δέκα πρώτες ημέρες κάθε τριμήνου 7

ότι τα πιστοποιητικά εισαγωγής για τις ποσότητες που είναι διαθέσιμες, βάσει της περιόδου από την 1η Ιανουαρίου 1996 έως τις 30 Ιουνίου 1996, έχουν ήδη εκδοθεί δυνάμει των κανονισμών (ΕΟΚ) αριθ. 2699/93 και (ΕΚ) αριθ. 1559/94 7 ότι πρέπει, κατά συνέπεια, να καθορισθούν οι διαθέσιμες ποσότητες για την περίοδο από την 1η Ιουλίου έως τις 30 Σεπτεμβρίου 1996, λαμβανομένων υπόψη των ποσοτήτων που έχουν χορηγηθεί και των ποσοστώσεων που έχουν καθορισθεί για την περίοδο αυτή 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αυγών και κρέατος πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κανονισμοί (ΕΟΚ) αριθ. 2699/93 και (ΕΚ) αριθ. 1559/94 τροποποιούνται ως εξής:

1. Στο άρθρο 3 το στοιχείο α) κάθε κανονισμού αντικαθίσταται από το ακόλουθο κείμενο:

«α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο, το οποίο τη στιγμή της υποβολής της αίτησης μπορεί να αποδείξει με ικανοποιητικό για τις αρμόδιες αρχές των κρατών μελών τρόπο, ότι έχει εισάγει ή εξάγει τουλάχιστον 50 τόνους (βάρος του προϊόντος) στην περίπτωση των προϊόντων που υπάγονται στον κανονισμό (ΕΟΚ) αριθ. 2777/75 και 5 τόνους ισοδύναμο αυγών με κέλυφος) στην περίπτωση των προϊόντων που υπάγονται στους κανονισμούς (ΕΟΚ) αριθ. 2771/75 και (ΕΟΚ) αριθ. 2783/75 κατά τη διάρκεια κάθε ενός από τα δύο ημερολογιακά έτη που προηγούνται του έτους υποβολής των αιτήσεων πιστοποιητικών. Ωστόσο, ο λιανοπωλητής ή ο εστιάτορας, ο οποίος πωλεί τα προϊόντα αυτά στον τελικό καταναλωτή εξαιρείται του ευεργετήματος του καθεστώτος αυτού.»

2. Στο άρθρο 3 το τελευταίο εδάφιο του στοιχείου β) κάθε κανονισμού αντικαθίσταται από το ακόλουθο κείμενο:

«Η αίτηση πιστοποιητικού πρέπει να αφορά, τουλάχιστον, ένα τόνο, και κατά μέγιστο όριο, 10 % της διαθέσιμης ποσότητας για τη σχετική ομάδα κατά τη διάρκεια των αντιστοίχων τριμήνων που ορίζονται στο άρθρο 2.»

3. Στο άρθρο 4, το πρώτο εδάφιο της παραγράφου 1 κάθε κανονισμού αντικαθίσταται από το ακόλουθο κείμενο:

«1. Η αίτηση πιστοποιητικού μπορεί να υποβληθεί μόνο κατά τη διάρκεια των δέκα πρώτων ημερών κάθε περιόδου που ορίζεται στο άρθρο 2.»

Άρθρο 2

Οι διαθέσιμες ποσότητες για τα προϊόντα που υπάγονται στις ομάδες 1, 2, 4, 5, 6, 7, 8, 9, 10, 11, 12, 14, 15, 16, 17, 18, 19, 21, 22, 23, 24, 25, 26, 27, 28, 30, 31, 32, 33, 34, 35, 36, 37, 38, 39, 40 και 43, που αναφέρονται στο παράρτημα Ι των κανονισμών (ΕΟΚ) αριθ. 2699/93 και (ΕΚ) αριθ. 1559/94, για την περίοδο από την 1η Ιουλίου έως τις 30 Σεπτεμβρίου 1996 εμφαίνονται στο παράρτημα του παρόντος κανονισμού.

Άρθρο 3

Ο παρών κανονισμός αρχίζει να ισχύει την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) Βλέπε σελίδα 0 της παρούσας Επίσημης Εφημερίδας.

(2) ΕΕ αριθ. L 328 της 30. 12. 1995, σ. 31.

(3) ΕΕ αριθ. L 282 της 1. 11. 1975, σ. 49.

(4) ΕΕ αριθ. L 305 της 19. 12. 1995, σ. 49.

(5) ΕΕ αριθ. L 282 της 1. 11. 1975, σ. 77.

(6) ΕΕ αριθ. L 245 της 1. 10. 1993, σ. 88.

(7) ΕΕ αριθ. L 50 της 29. 2. 1996, σ. 7.

(8) ΕΕ αριθ. L 166 της 1. 7. 1994, σ. 62.

ΠΑΡΑΡΤΗΜΑ

>ΘΕΣΗ ΠΗΝΑΚΑ>